Сарала ҡатнашыусылар араһында ҙур стажлылар ҙа, беренсе тапҡыр донорлыҡ иткән кешеләр ҙә була. Башта уларҙың барыһына ла медицина тикшереүе үткәрелә, ауырыуҙары, ҡан биреүгә тыйыу барлығы-юҡлығы ҡарала. Ҡан тапшырыу медицина персоналының ентекле күҙәтеүе аҫтында, бөтә санитар талаптарҙы һәм коронавирус инфекцияһын таратмау буйынса эпидемиологик сикләүҙәрҙе иҫәптә тотоп башҡарыла.